Document ID: 31996R0123

KOMISSION ASETUS (EY) N:o 123/96,
annettu 25 päivänä tammikuuta 1996,
puuvillan, josta siemeniä ei ole poistettu, markkinointivuoden 1995/96 arvioidun tuotannon ja tuen ennakkomaksun määrittämisestä annetun asetuksen (EY) N:o 2307/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kreikan liittymisasiakirjan ja erityisesti sen puuvillaa koskevan pöytäkirjan N:o 4, sellaisena kuin se on viimeksi muutettuna neuvoston asetuksella (EY) N:o 1553/95 (1),
ottaa huomioon puuvillan tukijärjestelmän yleisistä säännöistä ja asetuksen (ETY) N:o 2169/81 kumoamisesta 29 päivänä kesäkuuta 1995 annetun neuvoston asetuksen (EY) N:o 1554/95 (2) ja erityisesti sen 11 artiklan 1 kohdan,
sekä katsoo, että
asetuksen (EY) N:o 1554/95 5 artiklan 3 kohdassa säädetään, että tuen ennakkomaksu määritetään ottaen huomioon toisaalta puuvillan, josta siemeniä ei ole poistettu, arvioitu tuotanto ja toisaalta tuen ennakoitavissa oleva määrä, joka saa kuitenkin olla enintään 40 prosenttia kohdehinnasta; näiden perusteiden mukaisesti ennakkomaksun määrä markkinointivuodeksi 1995/96 vahvistetaan komission asetuksen (EY) N:o 2307/95 (3) 1 artiklan 2 kohdassa 40 prosentiksi kohdehinnasta Espanjan osalta ja alhaisemmalle tasolle muiden jäsenvaltioiden osalta,
ottaen huomioon toisaalta puuvillan ennakoitavissa olevan tuotannon tarkistettu arvio ja toisaalta ennakoitavissa oleva taso kyseisissä jäsenvaltioissa on ilmeisesti korotettava kyseisen markkinointivuoden osalta muille jäsenvaltioille kuin Espanjalle vahvistettua ennakkomaksun määrää,
kaikkien toimijoiden tasavertaisen kohtelun varmistamiseksi olisi säädettävä ennakkomaksun korotuksen soveltamisesta taannehtivasti, ja
tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2307/95 1 artiklan 2 kohdan toisessa luetelmakohdassa määrä "29,210 ecua" määrällä "42,52 ecua".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 30 päivästä syyskuuta 1995.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä tammikuuta 1996.

Labels: 17
5
6